- У дзённіку, калі ты паглядзіш, ёсць спіс прадметаў. Я вырашыў, што перад дзявятым класам трэба нешта вырашаць, і пачынаю закрэсліваць прадметы. Пакінуў матэматыку (падабалася), фізкультуру (зразумела чаму), англійскую. Выкрэсліваю прадметы, выкрэсліваю, і дайшоў да хіміі. Ну, думаю, добра – будзе цікава, дзеда пацешу. У мяне дзед якраз адзін з першых жыхароў Наваполацка, дзе зараз нафтахімічны завод "Палімір". Зрэшты, мне вельмі матэматыка падабалася, але яна “дастала” ўжо да дзявятага класа, хацелася нешта новае.